Սերբիայի ռազմական ակադեմիա

Ռազմական ակադեմիա (սերբ.՝ Војна академија), բարձրագույն ռազմական կրթության և մարտական պատրաստության պետական ուսումնական հաստատություն, աշխատում է 1850 թվականից Բելգրադում, Սերբիա։ Հանդիսանում է Բելգրադի համալսարանի պաշտպանության երկու ֆակուլտետներից մեկը, մտնում է Սերբիայի պաշտպանության նախարարության կազմի մեջ, զբաղվում է Սերբիայի զինված ուժերի որակավորած կադրերի նախապատրաստմամբ։


== Պատմություն ==
Երբ Սերբիայի իշխանությունը  ձեռք բերեց ինքնավարության կարգավիճակ, հասունացավ պետական պրոֆեսիոնալ ռազմական կրթության անհրաժեշտությունը, 1830-ական թվականներին կատարվեցին մի քանի փորձեր այն իրականացնելու համար։ Այնպես որ, դեռ 1833 թ իշխան Միլոշ Օբրենովիչը Ռուսաստան ուղարկեց երեսուն երիտասարդ սերբերին սպայական կրթություն ստանալու համար։ Չորս տարի անց երկրում ստեղծվեց առաջին ռազմական դպրոցը եռամյա ուսուցմամբ, չնայած այն գոյատևեց ոչ երկար ժամանակ։ Պետության պաշտպանունակության բարձրացման համար արտաքին գործերի նախարար Իլյա Գարաշանինը առաջարկել է ստեղծել հրետանային դպրոց, Ազգային խորհուրդը հավանության է արժանացրել այդ առաջարկը, և 1850 թվականի մարտի 18-ին իշխան Ալեքսանդր Կարագեորգիևիչը հրամանագիր է ստորագրել ուսումնական հաստատության հիմնադրման համար, հենց այս օրվանից ապագա ակադեմիան սկսում է իր պատմությունը։ Նորաստեղծ հրետանային դպրոցի  ուսումնական ծրագրում ակտիվ մասնակցություն է ունեցել ականավոր ռազմական տեսաբան Ֆրանտիշեկ Ալեքսանդր Զախը, նա էլ դարձել է դպրոցի առաջին ղեկավարը։
1876-1877 թթ. սերբ-թուրքական դաժան պատերազմից հետո Սերբիայի իշխանությունը ընդլայնել է իր սահմանները և ստացել է անկախությունը, դա, իր հերթին, հանգեցրել է ռազմական կրթության կատարելագործման անհրաժեշտությանը։ Այն ժամանակվա ռազմական նախարարը, որը գլխավորում էր գլխավոր շտաբը, փոխգնդապետ Յովան Միշիկովիչը հանդես է եկել  հրետանային դպրոցի լիարժեք վերակազմակերպման նախաձեռնությամբ։ Նման վիճակում ուսումնական հաստատությունը աշխատել է ընդհուպ մինչև 1912 թվականը Բալկանյան պատերազմների ժամանակ, ուսուցումը դադարեցվել է Առաջին համաշխարհային պատերազմի տարիների ընթացքում և ավելի ուշ է եղել ընդմիջում Երկրորդ համաշխարհային պատերազմի ընթացքում։
Հետագա տարիներին ակադեմիան վերակառուցվել է և տեղի են ունեցել մի շարք բարեփոխումներ, այն ինտեգրված է եղել Հարավսլավիայի Սոցիալիստական Դաշնային Հանրապետության ընդհանուր կրթական համակարգում և ծառայության է իրականացրել Հարավսլավական ժողովրդական բանակում, այդ կարգավիճակում այն գոյատևեց մինչև 1951-1992 թվականները։ Քաղաքացիական պատերազմի հետևանքով և Հարավսլավիայի փլուզումից հետո ակադեմիան ձեռք է բերում իր ներկայիս կարգավիճակը, դառնալով  Բելգրադի համալսարանի պաշտպանության ստորաբաժանումը


== Ուսուցում ==

Ռազմական ակադեմիան նախապատրաստում էր որակյալ սպաների Սերբիայի զինված ուժերում հետագա ծառայության համար։ Սովորողները ստանում են անհրաժեշտ գիտելիքներ և հմտություններ բոլոր զորքերի հրամանատարության համար։ Բակալավրիատի ուսումնական ծրագիրը ներառում է ինչպես պարտադիր առարկաներ, այնպես էլ լրացուցիչ ֆակուլտատիվ դասընթացներ։ Առաջին երկու տարվա ուսուցումը նույն է բոլորի կուրսանտների համար, բայց հետո ամեն սովորող պետք է ընտրի վեց հնարավոր ուղղություններից մեկը՝ պաշտպանության ղեկավարություն, էլեկտրոնային ինժեներիա, մեխանիկական ինժեներիա, քիմիական ինժեներիա, ռազմական ավիացիա կամ պաշտպանական լոգիստիկա։ Յուրաքանչյուր ուղղություն ունի մի քանի ընտրված մասնագիտացված դասընթացներ։


== Ծանոթագրություններ ==


== Արտաքին հղումներ ==
Սերբիայի ռազմական ակադեմիայի պաշտոնական կայք (սերբ.)
Military Academy University of Defence (անգլ.)